Krajevna skupnost Birčna vas

Birčna vas 1

8000 Novo mesto

**6. seja KS Birčna vas**

**Datum:** Svet se je sestal dne 25.09. 2019, v prostorih OŠ Birčna vas, ob 19 uri.

**Prisotni na seji:** Majda Meštrić, Stane Žagar, Tanja Primc, Ciril Zupančič, Andrej Kastelic, ter tajnica Vesna Stanešić.

Opravičeno odsotni : Darja Marjanovič in Urška Hrovatič

**DNEVNI RED**:

1. **Ugotovitev prisotnosti. ter pregled zapisnika 5. seje**
2. **Aktualne zadeve**
3. **Razno**

**Ugotovitve in sklepi**:

**Ad 1**

 Na dnevni red ter na zapisnik 5. seje pripomb ni bilo, zato se sprejmeta v celoti.

**Ad 2**

Predsednica je pozdravila vse prisotne na seji, ter podala nekaj novih informacij.

**Kanalizacija Jama** – potek del spremljata Stane Ž. in Kastelic A in sta pooblaščena za nadzor s strani KS, Dela potekajo počasneje kot je predvideno, ker je teren zelo zahteven. Poteka izgradnja primarnega kanalizacijskega voda ob električnem kablu do TP Jama. Po končanih delih bo izvedena preplastitev glavne ceste, ob tem pa so predvideni priključki do hiš, ki tangirajo neposredno na cesto.

**Cesta Rakovnik in Stranska vas pri Hrastarju** še vedno miruje. Pogodbe so podpisane, izvajalec izbran dela naj bi bila v 2 mesecih končana. (to so informacije, ki jih ima predsednica).

Tudi postopek za **nabavo klopi na igriščih** je v teku. Dobavitelj Urbana igrala je opravil ogled 27.09.2019. Potrebujemo 12 klopi in pet košev za smeti.

**Rekonstrukcija ceste Birčna vas** ne poteka po predvidenem scenariju, kar po izjavah pristojnih na MO pogojuje sodelovanje ministrstva pristojnega za ceste. Izvedba se žal vse bolj odmika. Vzdrževalci cest so zaradi tega opustili zagotavljanje prometne varnosti. Ponovno bomo na to pisno opozorili pristojne službe, dokler ne bo prepozno.

**Avtobusna postaja Birčna vas** – čakamo razpis za izvedbo del, ki naj bi bil po ponovnih obljubah letos v jeseni.

Po neuradnih informacijah naj bi Telekom projektiral širokopasovno napeljavo v nekaterih deli KS, glede projekta RU NE pa nimamo novih informacij.

**Ekskurzija na Koroško** je bila zelo uspešna in krajani si želijo takšnega druženja še naprej.

**ŠD Birčna vas** je v krizi. Glede na to, da je to društvo, ki je vsaj v preteklosti združevalo velik del krajanov, menimo da je potrebno najti optimalno rešitev nastale situacije.

Potrebno je urediti lastniške odnose glede parcel, ki jih ima ŠD v najemu in tudi status stavbe s stavbno pravico.

…

Za ŠD je zaželeno pridobiti nove člane, da pokažemo resnost pri pristopu k tej zadevi.V ta namen smo vzeli izjave, ki jih bomo razdelili po KS.

 **Ad3**

* Prometni znak Mali Podljuben- pomotoma naročilo izpadlo. Ponovo naročiti pri MO- Duh Jure, tudi ogledalo pri Boltarju. Zadevi še nista realizirani iz nam neznanih razlogov.
* Naročimo nove stole za KS, stare odstopimo OŠ Birčna vas.
* Obveščeni smo o začetku dela Slovenskih železnic na prehodu Birčna vas – Križišča.
* Podana je prošnja s strani prebivalca romskega naselja za pomoč pri priključku kanalizacije. Proučili bomo možnosti.

Seja se je zaključila ob 19.55

Zapisnik sestavila: Vesna Stanešič